經數: 一七二三

經名: 妙法蓮華經玄贊卷第三本

頁數: 七○一

上              欄

四飮食. 五受苦樂. 六長壽. 七久住. 八壽量邊

際. 於此八中隨念六種略所行行. 有無量

種宿住隨念. 六略行者. 一呼召假名. 二刹帝

利等色類差別. 三父母. 四飮食方軌. 五興衰.

六壽量. 此等宿住是過去境. 住宿世故.

於此宿住而起隨念念俱行智. 名宿住隨

念智力. 諸有情類臨欲終沒名爲死時. 住

在中有名爲生時. 於善惡趣死時生時皆

能正知名死生智力. 一切諸法漏及隨眠無

餘永斷. 名爲漏盡. 於此正知名漏盡智

力. 智者是體力是作用. 然智卽力更無別性.

此中宿住隨念相應得力. 是□近釋. 自餘最

初處非處. 乃至漏盡. 是所觀境. 智力是能

觀智. 處非處乃至漏盡之智力. 皆依主釋.

宿住是境. 隨念相應智力是能觀. 亦依主釋

二出體者. 決擇分五十七云. 佛具知根慧

根爲體. 對法論云. 若定若慧. 及彼相應

諸心心所. 菩薩地云. 謂總五根爲其自性.

雖復三文不同. 然體有五. 一最勝體. 故決

擇分佛具知根慧根爲性. 二引生體. 故對

法云若定若慧. 三剋實體. 菩薩地云五根

爲性. 由慧勝故. 且說十力慧爲自性所以

但言處非處等智力. 不言信力精進等力.

依此卽會決擇文訖. 四相應體. 對法又云.

及彼相應諸心心所四蘊爲性. 五眷屬體.

五蘊爲性. 定共道共無漏色等助爲體故.

此雖無文理必應爾. 遮犯戒垢助□怨

故. 餘之三門如無垢稱疏第二卷說四無

所畏以五門分別. 一辨名二出體三行相

中              欄

四次第五諸門. 亦如菩薩藏經第五大般若

五十三顯揚第四瑜伽五十對法十四. 辨

名有二. 一列名二釋名. 列名者. 一正等覺

無畏. 二漏盡無畏. 三障法無畏. 四出苦道無

畏. 釋名有二一總二別. 總者四是數名. 無所

畏者於此四處能自了知坦然無畏. 心無

怯劣無所疑慮. 都無驚懼故名無畏. 別名

者. 正覺諸法等覺諸法名正等覺. 諸煩惱

漏種現俱斷故名漏盡. 說障□法. 染必爲

障故言障法. 說出離道. 諸聖修習決定出

苦. 名出苦道. 於此四中得無所畏. 皆依

主釋出體性者. 五十七云. 以信進念

定慧及具知根爲性. 對法云. 若定若慧及

彼相應諸心心所. 又言若起作用後得智爲

性. 若住自性正智爲體. 此體有五據勝二

智爲體. 發起定慧爲體. 談實五根爲體. 相

應四蘊爲性. 眷屬五蘊爲體. 行相者如經

言. 世尊自稱我是正等覺者. 復有沙門或非

沙門從他方來. 佛慰勞言安樂住不. 乞食

得不遂於此中有立難云. 言正等覺無所

未知. 今問於他一何相返. 我於此難正見

無由. 得安穩住無怖無畏. 自稱我處大

仙尊位. 所以者何. 攝受來者令發勝心.

聞佛慰問發道心故. 欲令諸人審諦於

事. 佛知尙問. 肉餘不知. 亦爲後人作其軌

範. 見來發心應爲引攝. 非佛不知. 仍言

等覺. 又如經言. 我諸漏盡後時. 天授行諸

惡行. 佛常罵之. 執日調順佛常□語. 遂有難

言. 言諸漏盡煩惱□亡. 呵叱天授愛語執

下              欄

日. 貪瞋未滅漏寧盡耶. 一何乖返. 我於

此難正見無由. 得安穩住無怖無畏. 自

稱我處大仙尊位. 天授譬之惡馬楚毒方

調. 若不叱呵返言怖我. 執日喩之慧象

隨逐人心. 故以□言卽能調順. 非有貪

瞋漏不盡也. 又如經言. 佛爲弟子說障□

法. 染必爲障. 復不遮彼預流一來有妻子

等. 遂有難言. 染必爲障聖畜妻子一何乖

返. 我於此難正見無由. 安穩無怖處大仙

位. 邪行障諸聖道. 畜妻障離欲道. 初二果

人旣未離欲. 性戒久成故除邪行. 不斷妻

子斯有何失. 故諸染法非不障也. 又如經

言. 我爲弟子說出離道. 諸聖修習決定出

離. 決定通達. 復有無學迦留陀夷埋2足糞

壞. 鴦掘魔羅獄火焚身. 遂有難言聖道久脩

望離衆苦. 無學旣還受苦何用修道之爲.

一何乖返. 我於此難正見無由. 安穩無怖

處大仙位. 實得無學苦果定亡. 爲現   因

必有苦報. 由此聖者3有現受苦起後敎

故. 或苦異熟無學不受惡業盡故. 有必障果

不成無學. 彼言無學受彼苦者. 現居有

學猶未離欲. 定成無學故與其名. 縱得

神通非不還等. 世五通故. 或無學苦非是

業招. 諸異熟苦必已出故. 如涅槃經第二

十九解三時業. 至無學位4排諸惡業一切

不受. 說未入聖名爲定業. 其入聖已不

名定業. 廣如彼說. 故阿羅漢定無苦果.

後之二門亦如無垢稱第二卷疏. 禪謂色界

四靜慮. 謂初有尋有伺靜慮. 第二離尋伺

經數: 一七二三

經名: 妙法蓮華經玄贊卷第三本

頁數: 七○二

上              欄

喜. 第三離喜樂. 第四已離喜樂捨念淸淨

靜慮. 定是四無色. 謂空處識處無所有處

非想非非想處解脫. 謂八解脫. 以三門

分別. 一列名字. 二顯行相. 三出體性. 列名

字者. 依瑜伽第十二十五七十三攝事分

第四. 幷對法十三. 顯揚第四. 第二. 及第二

十. 菩薩藏經第四等說. 一有色觀諸色解脫.

二內無色想觀外諸色解脫. 三淨解脫身作

證具足住. 四空無邊處解脫. 五識無邊處解

脫. 六無所有處解脫. 七非想非非想處解

脫. 八想受滅解脫身作證具足住顯行相

者. 俱舍第二十九說. 內有色想觀外諸色

名初解脫. 內未伏除見者色想. 觀外諸色

以爲不淨名觀外色. 今則不然. 准對法文

初修業者. 身在欲界已離欲界欲. 未依無

色定伏除見者色想未離色界欲故. 若久

習業已離色界欲見者色想安立現前. 而觀

欲界一切所有內外諸色作光明想. 由前三

解脫引發勝處遍處等故. 卽觀勝處所攝

少多等色作光明想. 由除變化障故作光

明想. 不除貪欲故不作不淨想. 瑜伽唯云

未得無色定. 未離色界染觀外諸色. 是初

解脫者. 唯依初業說. 故第二解脫俱舍論

說. 內已伏除見者色想. 唯觀外境而爲不

淨. 名內無色想觀外諸色. 大乘不然. 准對

法云久習業者. 已依無色定伏除見者色

想. 初習業者見者無色想安立現前. 而觀外

色作少多等想. 不同於初觀內外色皆作

光明. 未自在故. 今此唯觀已離欲色作少多

中              欄

等名觀外色. 已離染故立以外名. 觀心漸

勝故稍略觀故. 瑜伽云. 又不思惟彼想明

相. 但於外色而作勝解. 卽觀少多等不

作光明等. 若於是處已得離欲說彼爲

外. 故唯觀彼已離染色名之爲外. 又由初

解脫觀色不言外. 其內有色亦不言內通

緣內外根塵等色作光明想. 故今此第二內

有色有根等色故. 其觀外色唯觀外塵

作少多等. 不緣根等作少多等故. 瑜伽又

云. 無色界定不現在前者. 此說觀外色

不依無色定. 無色定不能緣外色故. 或已

離色界欲不依無色定. 伏除色想但依色

界定. 見者無色想而現在前故作是說. 上二

解脫初作光明想. 後作少多想1初寬後狹

兩觀有殊. 顯揚二十說此二解脫除變化障.

爲於變化得自在故變化旣通四靜慮有

故. 初二解脫通依四靜慮. 初作多依初二定.

有但在根本非近分地. 彼欣趣脩都無通

果. 此容預脩有通果故. 不同俱舍初二靜

慮能除欲界初靜慮中顯色貪故作不淨觀.

第三解脫. 俱舍論說. 淸淨相轉作淨光明鮮

行相轉故. 唯第四靜慮離八災患心澄淨

故. 餘地雖有相似解脫. 而不建立非增上

故. 今者大乘謂如有一已得捨念圓滿淸白.

以此爲依修習淸淨聖行圓滿. 於內淨不

淨諸色已得展轉相待想. 展轉相入想展轉

一味想. 是第三解脫行相. 謂待諸淨色於

餘色中謂爲不淨. 非不相待. 若唯見一類

淨與不淨二覺無故. 是名初想. 又於淨中

下              欄

不淨性所隨入. 於不淨中淨性所隨入. 由

於被障薄皮所覆. 共謂爲淨之中. 現有三

十六種不淨物故. 是第二想如是展轉總一

切色合爲一味淸淨想解. 是第三想. 乃名成

就. 唯第四靜慮地. 有捨念淨故. 論說超過

諸苦樂故. 一切動亂已寂靜故. 善磨瑩故.

餘地不然故唯第四. 此亦內無色想而觀

外色. 由前已說故略不論. 而立異稱. 次

四無色解脫. 俱舍論說以四無色定善爲

性. 非無記染. 已解脫故. 亦非散善性微劣

故. 近分解脫道亦得解脫名. 無間不然.

所緣下故. 彼要背下地方名解脫. 故多說

根本者近分非全故. 今者大乘皆已離自地

欲. 依自根本地重觀自地境. 思惟勝解. 令

障更遠. 引生勝德. 謂如有一於彼空處已

得離欲. 卽於空處思惟勝解. 是名空處解

脫行相. 於彼識處已得離欲. 卽於是識思

惟勝解. 是名識處解脫行相. 於無所有處

已得離欲. 於識無邊處思惟勝解. 是名無

所有處解脫行相. 空識二名自地所緣行相爲

稱. 無所有處以識無有爲自地名. 故於識

處思惟勝解. 於有頂地已得離染更不於

餘而作勝解. 乃至遍於想可生處卽於是

處而作勝解. 無所有處名想可生處. 今緣

此無所有心心所名非想非非想處. 故遍於

此思惟勝解. 至下當知. 上說離染依無

學說. 故瑜伽云. 前七解脫於已解脫而生

勝解. 身證者得. 若依唯識有二師說. 一

云伏初定已上染得滅定. 二云伏第四定

經數: 一七二三

經名: 妙法蓮華經玄贊卷第三本

頁數: 七○三

上              欄

已上染得滅定. 無所有處已下染可有伏

義. 令障轉遠引生勝德. 有頂一地定未能

伏. 故瑜伽第十二. 空識二解脫. 有說離自

地染言. 上之二地無說離自地染字. 有學

無學影略說故. 唯在根本亦非近分. 滅盡

解脫大小俱說. 卽滅盡定而無行相棄想

受故. 然將入時有二行相. 謂依非想非非

想處及無相界想. 初脩久熟二入明故出

體性者. 俱舍論說. 前三無貪性. 眷屬五蘊

性. 次四無色定善爲性. 第八滅定性. 大

乘之中七十三卷解五法中云. 世間出世間

正智爲體. 有漏者以分別中世間正智爲

體. 無漏者卽無分別智及後得智唯慧爲性.

緣色非色及眞如境離諸定障引生勝德

非餘能故. 若相應體初七以四蘊爲性. 眷

屬五蘊性. 故對法云若定若慧及彼相應諸

心心所. 無色界中計有定道無表色故. 第

八解脫以二十二法種子上厭心功能爲體.

卽不相應行蘊所攝. 三昧梵語此云等持.

卽三等持. 謂空·無相·無願. 三等持至下當

釋. 般若五十三. 三境俱同俱緣空故. 然依

論引經更有五德. 恐繁不述. 論重釋上三

句中. 復第二番釋次上三句云. 又第一成

就可化衆生依止善知識故. 謂能引導有

菩提性可化衆生未發心者. 令依善友

離諸著故. 名爲方便引導衆生. 第二成就

根熟衆生. 令得解脫故. 謂令久脩已發心

者得解脫故. 名方便知見波羅蜜. 第三成

就. 力·家·自在淨降伏故. 謂佛內成種種功

中              欄

德. 是故外能屈伏煩惱·蘊·死·天魔. 名之

爲力. 其禪定等皆是世尊所栖止處·名之

爲家. 由力自在故能降伏. 由家自在故淨

諸障. 又由栖止禪定等爲家故. 得自在神

通業等. 由成無量·無□·力等故. 能淨諸

障. 降伏外道等名如來知見廣大深遠. 依

論本重兩番釋經上三句已. 次以經下七

句釋上第四標句種種言詞. 亦兩番解. 初配

經. 後重釋

經深入無際(至)未曾有法  贊曰. 以七句釋

第四言詞. 此經唯有初之五句. 第六句

Ｃ. 第七句少. 至文當悉. 論云第四說成

就有七種. 此卽初句種種成就. 理事·空有·

世出世間·未曾有法皆深入故. 洞曉無涯

故. 能起彼種種言詞. 際涯畔也

經舍利弗(至)悅可衆心  贊曰. 此第二句. 論

名語言成就. 佛得五種美妙音聲說諸法

故. 大智度論說. 五種音聲從佛口出. 一

甚深如雷. 二淸徹遠聞聞者悅樂. 三入心

敬愛. 四諦了易解. 五聽者無厭能辨有漏

無漏等義. 甚深如雷名種種分別諸法. 諦

了易解名巧說諸法. 諸法之言通上分別.

慈悲愍念聽者無厭. 名言詞柔軟. 淸徹遠

聞·聞者悅樂. 入心敬愛名悅可衆心. 初三各

一. 後一攝二

經舍利弗(至)不須復說  贊曰. 此第三句. 論

名相成就. 然論牒經無取要言之以下佛悉

成就以上文. 唯有止以下文. 論云有法器衆

生心已滿足故名相成就. 法器有二. 一眞

下              欄

二假. 眞卽舍利弗等. 假謂增上慢者. 爲眞

法器衆生. 聖心已滿者. 心樂妙法唱止現

相. 令其邀請. 佛今所唱止不須說何等法

耶. 爲假法器衆生. 自謂聖心已滿足者. 心

不樂法. 在座未去. 唱止現相令其起去.

諸法解脫我已得訖. 更有何法止不說耶.

故名爲相. 如世間人共會一處. 亦有樂

聞·不樂聞·語時. 能語言止不須說說之

何益. 令樂者請話. 不樂者起去. 今爲前眞

者令問取一乘. 故名爲相

經所以者何(至)難解之法  贊曰. 此第四句.

論名堪成就. 本無徵詞. 一切可化衆生知

如來成就希有功德堪能說法故. 謂舍利

弗等善根熟者. 名可化衆生. 知佛成就第

一希有難解功德堪說法故

經唯佛與佛(至)諸法實相  贊曰. 此第五句.

論名無量種成就說不可盡. 實相者謂如來

藏法身之體. 性不變故. 佛智具知此實相

體. 窮源底故名爲究盡. 不但成就有爲萬

德. 無爲萬德佛亦究盡. 故言無量種成就

說不可盡. 此經脫第六覺體成就. 如來能知

一切法. 佛自證得故. 亦少第七隨順衆生

意爲說脩行法成就. 如來能說一切法故.

此經所言所謂諸法如是相等是. 此第七所

說諸法佛所現見無所不見. 上來初番論

解經中言詞七句已. 論第二番復以七句

解種種言詞. 配此七句云. 第一種種法門

攝取衆生入於佛法故. 深入無際. 第二

令不散亂住故. 以敎貫衆生. 令不散

經數: 一七二三

經名: 妙法蓮華經玄贊卷第三末

頁數: 七○四

上              欄

亂專心住境希欲聞故. 遂能種種分別諸

法. 第三令取故. 令根熟者問取一乘故. 唱

止不須說. 第四令得解脫故. 令根熟者皆

得解脫故. 佛成就難解之法. 第五令彼脩

行成就得對治法故. 令脩行者得於眞際

性對治法故. 能究盡諸法實相. 第六能令

脩行進趣成就故. 令脩行者進趣成就. 得

淨妙智. 由此如來能知諸法. 第七令得脩

行不退失故. 令彼脩行得滿足者. 復爲他

說不失利益故. 佛能說一切法要. 由佛自

成此七種故. 能令衆生漸隨所作. 以論配

上經文七句. 鉤□相起如理應知. 初四住

權. 次二住實. 後一外化. 何故配經方便知

見念觀三句作第三番釋也. 論云又與敎

化成就者. 依證法故如是次第. 謂方便者

令根未熟可化衆生令依善友. 其知見者

根熟衆生令得解脫. 其念觀者解脫衆生令

成力·家諸功德故. 此依次第證法而說敎

化衆生. 何故配經言詞七句作第三番說

也. 論云依說法說故. 如是次第如次前說.

次第可知恐繁不述. 是故論云又與敎化

成就者依證法故. 又說成就者依說法故.

此二種法如向前說. 論云依此二種法有何

次第. 依之而得脩行者. 問證及說次第而

依修行. 卽彼前文句再說應知者. 前論再

說方便·知見·念觀三種. 依證次第再解言

詞七句次第. 依說次第故如是次第. 說旣

如是. 依之修學卽證次第. 結前義也. 勸學

者知. 或此料簡初番別解四句中. 第二敎

中              欄

化成就. 第四說成就二種差別

經所謂諸法(至)究竟等  贊曰. 此顯第七句.

佛所說法依證而說. 故論引經有五句. 謂

何等法. 云何法·何似法·何相法·何體法·論

有四釋. 第一番依捨權就實乘解. 初說三

乘名何等法. 次於一一乘起種種事說.

名云何法. 次依三乘門修行淸淨. 名何以

法. 次明三乘唯一相故名何相法. 後究竟

唯一佛乘無二乘體. 故名何體法. 第二番

依展轉訓釋法. 何等法謂有爲無爲法. 云

何法謂因緣非因緣等. 以因緣生釋有爲.

非因緣生釋無爲. 何似法謂常無常法等.

以常釋非因緣生. 無常釋因緣生. 何相法

謂生等三相法. 不生等三相法. 以有生等

法釋前無常. 以不生等釋常. 何體法謂五

蘊體非五蘊體法. 五陰卽生等. 非陰非生

等. 第三番但解後三句. 唯依有爲解. 其

初二句不異於前. 所以不解. 論云何似法

者. 謂無常有爲因緣法. 何相法者. 謂可見

相等法. 何體法者謂五陰能取所取. 五陰

是苦集體故. 亦是道諦故. 如論可解. 第

四番依說法法用說. 何等法者謂以名句

字身說故. 云何法者依如來所說之法而

說之故. 何似法者能敎化可敎化衆生故.

何相法者依音聲取故. 謂令聽者依於音

聲取所詮法故. 何體法者假名體法相故.

雖令依聲取所詮法. 法性離言故. 所詮

者假名體法非稱法實. 不令依文便生執

著. 然今經文恐人不解. □譯之家遂依第

下              欄

二展轉訓釋法而釋. 然少不次以義正之

不違聖敎. 若別義釋. 便是人情非爲聖

敎. 如是相·如是性合是第一何等法. 相是有

爲·性是無爲故. 如是體者是第五何體法.

謂五蘊體非五蘊體故. 合而爲文. 如是力·

如是作者合是第三何似法. 力謂常法. 常法

有力能故. 作謂無常法. 有造作故. 如是

因·如是緣·如是果·如是報合是第二云何法

因緣. 果報之中有爲是因緣所生法. 無爲非

因緣所生法. 建立果義名因. 成辦報義

名緣. 親得果名因·[&FFFF]#得果名緣四果名

果. 異熟名報. 如是本末是第四何相法.

生等三相法是末. 體是事故. 不生等三相是

本·體是理故. 究竟等者重解理本. 法性究竟

也. 本論牒經更有何等·云何·何似·何相·何

體.  佛重以此顯前五義更無別理1◎

法華經玄贊卷第三(本)

保安三年十月卄四日移點已了以興福寺

圓如房本法隆寺覺印爲令法久住爲之以

左然可爲正云云

妙法蓮華經玄贊卷第三末

沙門基撰

◎2經爾時世尊(至)無能測量者   贊曰. 下二十

一頌分之爲二. 初十七頌半頌前二妙. 後三

頌半勸發信心. 顯今說實. 初中復二. 初二

經數: 一七二三

經名: 妙法蓮華經玄贊卷第三末

頁數: 七○五

上              欄

頌總頌二妙. 後十五頌半別頌二妙. 此卽初

也. 初一頌總歎法師妙. 後一頌總歎法妙.

總歎佛身·及所成德·法體妙也

經本從無數佛(至)難見難可了  贊曰. 下十五

頌半別頌二妙. 於中分二. 初十四頌頌法

妙. 後一頌半頌法師 妙. 初中分五. 初一頌

頌讀誦·修行二深. 次一頌頌果行·增長功

德心·快妙心三深. 次一頌頌無上深. 次一頌

半頌入深. 後九頌半頌不共二乘住持甚深.

此初也. 不頌標文但頌八深. 本從無數佛

受持讀誦甚深也. 具足行諸道修行甚深. 由

此二故其智慧門難見難了

經於無量億劫(至)我已悉知見  贊曰此頌果

行·增長功德·快妙心三深. 由精進勇猛於

無量劫行此諸道. 果行甚深. 善名遠振增

功德也. 道場得果我悉知見. 故名快妙心甚

深. 甚深希有法皆成就故

經如是大果報(至)乃能知是事  贊曰. 此頌

無上甚深. 性謂道理. 相謂事義. 前脫此文

難解法者如來能知. 今此文有

經是法不可示(至)信力堅固者  贊曰. 此頌

入甚深. 甚深者佛所說法名字章句. 意難得

故卒難入解故. 名爲人. 又佛自住持是深

法中故名爲入. 不同外道雖說諸法. 自

不能入. 由佛世尊說因緣理. 唯佛自入餘

不能知. 意趣難解故名入深. 論云佛自住

持不同外道. 說因緣法甚深故. 此經云是

法不可示. 言詞相寂滅因緣道理絶語言

故. 諸衆生類無能得解. 除諸菩薩信力堅

中              欄

固者. 初地已上得四種證淨. 信佛·法·僧·戒

故. 能信法妙. 而未圓證如是二妙. 故此下

云不退菩薩亦不能知. 不能知者不能圓

證非不信知. 雖見道前比信亦知. 非證信

故. 旣非堅固所以不說

經諸佛弟子衆(至)其力所不堪  贊曰. 下有

九頌半頌不共二乘所作住持深. 中分三.

初四頌頌聲聞不知. 二頌頌□支不知. 三頌

半頌菩薩不知. 長行但有二乘不知. 因顯

彼不知亦說菩薩不知. 聲聞不知中分三.

一頌半總頌一切聲聞不知. 一頌別頌皆如

利根□子不知. 一頌半別顯皆如利根□

子幷餘弟子共度不知. 此卽初也. 曾近善

友諸漏皆盡. 住阿羅漢. 此最後身有是三

德. 其智慧力不堪能知

經假使滿世間(至)不能測佛智  贊曰. 此明

世間皆如□子. 利根第一盡情思共度量亦

不能知. 旣不知佛智. 故智慧門難解難入.

盡音玆引反. 任也窮也. 或秦引反本盡之盡.

思音息字反. 無息玆反. 不爾便與度量無

別

經正使滿十方(至)亦復不能知 贊曰. 十方利

根皆如□子幷餘弟子. 亦滿十方共度亦不

知

經□支佛利智(至)[&FFFF]#能知少分  贊曰. 1此頌

□支不知. □支望聲聞名利根. 鱗角望部

行亦名利根. 亦復不知. 若未入聲聞決

擇分善而作獨覺. 便成鱗角. 入決擇分已

後作者. 皆成部行. 在解脫分未定生時可

下              欄

成鱗角. 生數多故. 已定生者亦成部行生

數少故

經新發意菩薩(至)不能知佛智   贊曰. 下三頌

半菩薩不知. 中分二. 初二頌半凡菩薩不知.

一頌十地上聖亦不能知. 此初也. 新發意菩

薩具六種德. 一新近·二達義·三善說·四數

衆·五一心·六長時. 測度亦復不知. 刹梵云

刹多羅此云田. 田土也. 有云國亦云土義

譯之耳. 字書本無此字. 說文作[&FFFF]#. 楚乙反

刀割物聲. 黍音七聲也

經不退諸菩薩(至)亦復不能知  贊曰. 此地上

聖不知. 或初二頌半七地已前不知. 初地已

上亦名新發意. 證發十種心故. 後一頌八

地以上不知. 亦名不退故. 前門甚深有此

八種. 今第八中難佛智者. 顯智深故其門亦

深或十2五頌半別歎法妙中初六頌歎

智門妙. 准前科配. 其中末後一頌半頌不共

深故. 次八頌頌歎智深. 三乘不知佛智慧

故. 准義科頌則可知矣

經又告舍利弗(至)十方佛亦然   贊曰. 此一頌

半頌總歎法師妙. 無別頌也

經舍利弗當知(至)要當說眞實   贊曰. 下三頌

半勸發信心顯今說實. 中分二. 初一頌半

唯告□子顯今說實. 後之二頌普告二乘

顯初方便. 此初也. 汝旣未證我之所說. 於

我所說當生信心

經告諸聲聞衆(至)引之令得出   贊曰. 此二頌

普告二乘爲二. 初頌普告至涅槃者. 後

頌顯佛化以三乘之意. 由處處著著界地

經數: 一七二三

經名: 妙法蓮華經玄贊卷第三末

頁數: 七○六

上              欄

故引之令出. 且說三乘. 理唯有一. 此會唯

有聲聞極果緣覺卽無. 故言及心緣覺乘.

聲聞不爾

經爾時大衆中(至)各作是念   贊曰. 下第二段

四衆驚疑發揚□子之請. 有三. 三度請故佛

止亦三. 止皆居前請皆在後. 論釋三止云.

初止爲相. 令問取一乘. 次止欲令大衆推

覓深境. 渴仰欲聞. 後止欲令惡人退Ｃ. 至

下當知. 又三請中初挾自他疑故請. 次陳

大衆於餘佛所已植因故請. 後述自他已

從今佛化堪聞故請. 論五段中自下第三大

衆定疑分. 於自所證心生決定. 於佛所說

遂有疑生. 若依驚疑發□子請. 請旣有三.

文隨三段. 初止旣屬前唱一乘. 二止攝屬

此請文中. 初請分二初大衆疑後□子請. 論

說第三定疑分有三云. 自此以下依三種

義示現. 一決定義·二疑義·三依何事疑義.

初二義在大衆疑中. 依何事疑義在□子疑

中. 大衆疑有二. 初標疑衆後申疑意. 此初

也

經今者世尊(至)所不能及   贊曰. 下申疑意

有二. 初牒所疑緣由. 後正申定疑. 此牒佛

前所說疑緣由. 佛所得法甚深難解者. 牒佛

前說諸佛智慧甚深無量. 有所言說意趣難

知者. 牒佛前說其智慧門難解難入. 此二深

故二乘不知. 初是顯上後是接下. 合名方

便. 何故佛歎此爲疑意

經佛說一解脫義(至)是義所趣  贊曰. 下申

定疑. 謂到於涅槃已上名爲決定義. 於自

中              欄

所證有爲無爲果法決定久已無疑. 而今不

知是義所趣名爲疑義. 謂於前說佛所得

法甚深難解. 有所言說意趣難知. 中而今

不知是所說義. 何所歸趣意趣. 如何說何

宗趣. 故名疑義. 趣音七句七俱二反. 今從

初反. 謂疑意云若說解脫我已得之. 又說

難知意說何法. 故論云決定義者. 有聲聞

方便證得深法作決定心. 於聲聞道中得

方便及涅槃證故. 如是二種法示現有爲無

爲法故. 如經爾時大衆中乃至. 亦得此法到

於涅槃. 言二法者. 謂方便及涅槃證. 方便

者有爲能證生空智道. 涅槃者謂無爲所證

空理. 於此能得能修. 此二中得決定故. 論

云疑義者謂聲聞□支佛不能知故. 是故生

疑. 如經而今不知是義所趣故

經爾時舍利弗(至)難解之法   贊曰下□子請.

中有二. 初長行後偈頌. 長行分二初申疑

後請決. 此初也. 依論下是第三依何事疑

義. 依何事疑義者. 如來說聲聞解脫與我

解脫不異. 三乘同坐解脫床故. 是以生

疑. 生疑者生因中疑. 因謂所由. 云何如來

數數宣說甚深境界. 前說甚深後說甚深

不同聲聞. 聲聞與佛解脫旣等. 更何不同.

除此已外不同何法. 於此所由而生疑惑.

大般涅槃有其三事. 摩訶般若·解脫·法身. 解

脫雖同. 般若·法身卽是佛之智慧性相一乘

果體. 彼所未得四衆不解. 所以生疑. 如經

爾時舍利弗乃至而說偈故. 何因者何道理

所以. 何緣者何事緣由緖. 諸佛第一之方便

下              欄

此爲總句. 下別顯此甚深微妙卽佛智慧. 難

解之法卽智慧門. 牒前二故. 此中疑者是法

執類. 異熟生攝

經我自昔來(至)難解之法. 贊曰. 此請決牒.

自旣未聞. 四衆疑起故. 願佛說敷施演說

也

經爾時舍利弗(至)不可思議法  贊曰. 十一行

頌中分四. 初三頌半頌前問中稱歎諸佛第

一方便. 甚深微妙難解之法. 三頌頌前四

衆咸皆有疑. 一頌半頌我自昔來未聞自

疑. 三頌頌請唯願世尊敷演斯事. 初中分

三. 一頌半頌前佛自告申. 如來知見廣大·

深遠·無量·無□等法師妙. 一頌頌前所得難

解所說難知法妙也. 一頌合頌歎法及法

師妙. 無問而自說. 此初也. 慧日大聖尊者.

以佛智慧猶如日故. 涅槃經言. 譬如日初出

光明甚暉炎. 旣能還自照亦滅一切暗. 佛之

二利亦復如是. 增一阿含經說. 日出有四

事. 一者日出之時衆暝皆除. 二農夫作務.

三百鳥悉鳴. 四□兒啼哭. 佛告諸比丘. 若日

出時衆暝除者. 喩佛出世除去癡暝靡不

照明. 農夫作務者. 人民之類普共田作. 此

譬檀越施主隨時. 供給衣服飮食床Ｃ臥具

病緣醫藥. 百鳥鳴者譬如高德諸法師等能

爲四衆說微妙法. □兒啼哭者. 此喩弊魔

見佛出世心大愁惱. 亦如經中[&FFFF]#佛偈言.

如來金色如山王. 亦如日出照世間. 能拔

衆生長夜苦. 故我頂禮三界王. 故今[&FFFF]#佛

云慧日也. 久乃說是法者. 成道多年不曾

經數: 一七二三

經名: 妙法蓮華經玄贊卷第三未

頁數: 七○七

上              欄

顯說. 今方說之. 故云久也. 此上二句標. 下

一頌頌佛前說種種念觀

經道場所得法(至)亦無能問者   贊曰. 上半頌

頌前所得難解菩提涅槃智慧甚深. 後半頌

頌前所說難知智門甚深. 以二乘不知故皆

無能問者

經無問而自說(至)諸佛之所得  贊曰上半合

頌歎二妙. 無問自說從三昧起便卽告故.

第三句法妙. 第四句法師妙

經無漏諸羅漢(至)願佛爲解脫   贊曰. 下三頌

四衆疑有二. 初一頌頌聲聞無學有學之疑.

二頌頌緣覺等衆願佛說   疑喩如網羅

生難出. 猶豫者說文□西謂犬子爲猶. 猶

性多豫在人前故. 凡不決者謂之猶豫. 爾

雅云猶如□善登木. 郭璞云健上樹也

經於諸聲聞衆(至)爲是所行道  贊曰. 此頌

自疑. 自先得智爲是果法. 爲是因道. 若是

果者所得已滿今何所[&FFFF]#. 若是因者更欲趣

心因所成故. 前說衆人於自所得生決定

心於佛說疑. 今者□子無決定義. 於自所

得亦生疑惑. 又前[&FFFF]#聞於自猶定. 今重思

慮於自所得亦有疑生. 故不相違

經佛口所生子(至)時爲如實說  贊曰. 下頌

請說. 分二. 初一頌頌聲聞弟子請. 後二頌

頌餘衆請. 此初也. [&FFFF]#佛言敎聖道方起. 敎

從口出故名口生. 簡異胎藏精血成故

經諸天龍鬼神(至)欲聞具足道   贊曰. 頌餘

衆請. 此土佛出無轉輪王故說諸國轉輪王

至. 具足道者大乘理故

中              欄

經爾時佛告(至)皆當驚疑  贊曰. 下第二段有

二. 初止後請. 此止也. 論下第四解定記分.

記謂記別. 分明記別深密之義. 名爲記別.

卽十二部經中名記別經. 記別經有三. 一記

弟子謝往過去德失差別. 二授諸大人成佛

記別. 三分明記別深密之義. 如下十二分敎

章中具說. 此卽第三記別經也. 論云自下依

四種事說. 一決定心. 二因授記. 三取授記.

四與授記. 決定心者佛心本來已有決定所

爲之人. 由此便有後止及說. 是以決定心

論不配屬經. 通下文意故. 論云云何決定

心. 已生驚怖者令斷驚怖. 爲利益二種

人. 故如來有決定心. 驚怖有五. 一損驚怖.

如所聞聲取以爲實. 謗無大乘而作是

言. 如來說言阿羅漢究竟涅槃. 我畢竟取如

是涅槃. 是故阿羅漢不入涅槃. 此卽決定

種姓聲聞. 聲聞者所聞敎聲取之以證究竟

實果. 我畢竟已取如是涅槃. 果已究竟謗

無大乘. 不堪聞今爲說大乘. 若聞今說

彼非究竟. 卽驚疑阿羅漢皆畢竟無入涅

槃者. 反道疑生故名爲損. 二多事驚怖. 以

大乘衆生生如是心. 我無量無邊劫中. 行

菩薩行久受勤苦. 生驚怖心起取異乘

心故. 謂不定姓地前菩薩. 住大乘中. 已經

多劫行菩薩行名爲多事恐彼起心退趣

異乘故. 今爲說令其不退. 三[&FFFF]#倒驚怖. 分

別我我所身見不善法故. 謂根未熟定姓凡

夫. 煩惱尤重不堪爲說. 若爲說者更生煩

惱. [&FFFF]#倒驚怖. 四悔驚怖. 謂若爲說. 大德舍利

下              欄

弗我不應證如是小乘法. 自止小果歸向

大乘. 卽以悔心名爲驚怖. 五□驚怖. 謂若

爲說增上慢者作如是說. 云何如來□於我

等自謂道滿更無餘故. 聲聞有二. 一定姓

二不定姓. 凡夫有二一未得謂得二具重

煩惱. 菩薩有二一退位二不退位. 定姓聲聞

卽損驚怖. 不定姓聲聞卽悔驚怖. 未得謂得

凡夫卽□驚怖. 具煩惱凡夫卽[&FFFF]#倒驚怖.

退位菩薩卽多事驚怖. 不退位菩薩非此五

中. 捨權就實欣趣佛位. 方爲說一乘故.

此說一乘不逗彼器. 論云正爲利益二種

人故. 如來有決定心. 謂多事及悔. 利益悔

者引攝一類故. 利多事者任持所餘故.

今此唱止及下正說. 佛心先定爲此二人. 餘

非正爲. 卽是十義說一乘中初二義也. 觀

此文意多事. 一種不說有驚. 說卽無驚. 自

餘四種說卽有驚. 不說無驚. 故論總言已

生驚怖令斷驚怖. 因授記者. 如經止止不

須復說. 乃至天人皆當驚怖. 卽下二止文

等. 是因應爲聞者之二義. 不堪爲聞者

之退Ｃ故名爲因. 因授記皆生驚怖. 有三

種義. 一欲令大衆推覓甚深境界故. 二欲

令大衆生尊重心畢竟欲聞故. 此上是應

爲聞者之二義. 三爲令增上慢者離法座

而去故. 卽是不堪爲聞者之退Ｃ. 今此第

二止. 但爲應爲聞者之二義. 第三止方爲

不堪聞法之退Ｃ. 其取授記如經. 爾時

世尊下卽許可攝受許當爲說是. 與授記者

如經佛告舍利弗下正爲解釋一乘等是.

經數: 一七二三

經名: 妙法蓮華經玄贊卷第三末

頁數: 七○八

上              欄

定記四中初決定心唱止及爲說之所由. 次

因授記但是止其請之所由. 取記許爲開

釋. 與記正示陳說. 今言驚疑令爲應聞

者驚張疑惑. 推覓深法尊重欲聞

經舍利弗(至)唯願說之  贊曰. 下第二請. 論

云示現過去無量佛已敎化衆生. 初長行後

偈頌. 長行有二. 一總請二堪聞. 此請也

經所以者何(至)卽能敬信    贊曰. 此堪聞. 有

三因. 一遇良緣曾見諸佛. 三性聰叡諸根

猛利. 三解識眞義智慧明了. 故能聞信

經爾時舍利弗(至)有能敬信者  贊曰. 此頌可

知

經佛復止舍利弗(至)將墜於大坑  贊曰. 下第

三1段. 初止後請. 止中有二. 長行及頌. 此初

也. 因不堪聞法者之退Ｃ也. 恐增上慢

得世第四靜慮. 便謂阿羅漢果. 而生誹謗.

當墮地獄. 名墜大坑. 此皆凡夫故墜大坑.

非聖有學. 瑜伽論說. 一切聖人知自得果.

無自謂得後位聖果增上慢故無邪見. 故

更不造業入地獄. 故諸論所言增上慢比

丘得世第四靜慮. 後命終已. 由謗解脫起

邪見故生地獄中. 卽此類也

經爾時世尊(至)聞必不敬信  贊曰. 法妙難

解. 下愚聞之起謗. 旣不敬信. 所以恐墜

大玩

經爾時舍利弗(至)多所饒益  贊曰. 下第三

請. 初長行後偈頌. 長行有二. 初總請後堪

聞. □子利根自知宿命. 亦能曉他往世從

釋迦已曾受化. 根成道滿聞必能信. 生死長

中              欄

夜安穩饒益. 故今請說

經爾時舍利弗(至)唯垂分別說  贊曰. 下四頌

中有三. 初一頌自稱長子以請決. 次一

頌半陳衆久從佛化以請說. 後一頌半兼

陳自他聞法悟解卽生歡喜以請說. 此初

也. 佛於二足多足無足一切中尊. 今云兩

足尊. 於三類中兩足爲貴能入道故. 謂人

天類. 佛亦兩足故言兩足尊. 聲聞衆中□子

第一故名長子

經是會無量衆(至)欲聽受佛語  贊曰. 此一頌

半陳衆久從佛化宿因今熟. 故請佛說

經我等千二百(至)則生大歡喜  贊曰. 此一頌

半兼陳自他聞法歡喜. 以請佛說

經爾時世尊(至)分別解脫  贊曰. 論第四段定

記分中  自下第三取授記也. 許可攝受而

爲說之. 故論云取受記者. 以舍利弗等欲

得受記. 如經佛告舍利弗汝已三請. 豈得

不說等. 許攝受取故. 若依自科. 下第三段

開斯實相. 啓彼權門. 於中有二. 初明二記.

後五濁. 下方破四疑. 二記爲二. 初取記中

有二. 初許可攝受後惡人退Ｃ. 此初也.

菩薩地云. 夫聽法者聆音囑耳. 掃滌攝持.

智論亦言. 聽者端視如飢渴. 一心入於語義

中. □躍聞法心悲喜. 如是之人可爲說. 端

直審也. 若不誡彼群情令其審聽. 恐心不

定慧解不生. 故[&FFFF]#審聽

經說此語時(至)禮佛而退  贊曰. 下惡人退

Ｃ. 有四. 一明去. 二不止. 三快[&FFFF]#. 四敬諾.

初中復二. 初標後釋. 此標也

下              欄

經所以者何(至)是以不住   贊曰. 下釋起去

所由. 此自徵云. 難得有五. 一得人身難. 二

生中國難. 三具諸根難. 四値佛出難. 五

聞正法難. 五千之徒已具初四. 何故將說

妙法避Ｃ而起去耶. 此去之所以者何謂也.

今釋有二意. 一罪根深重. 二有增上慢. 此

輩者補配反. 群黨也. 說文軍法發車百兩爲

一輩. 廣雅等2□輩亦類也. 玉篇部比類也.

罪者可毁可□可怖可厭之義. 若因若果可

毁厭者皆名爲罪. 若依小乘此罪衆多. 重

者有三. 一煩惱障. 二業障. 三異熟障. 一切

煩惱總爲二類. 一數數起名勤. 二起而猛名

利. 分爲四句. 一勤而不利. 二利而不勤.

三亦勤亦利. 四不勤不利. 今取初及第三

句名煩惱障. 五無間業名業障. 三途八難

名異熟障. 此之三障障入聖道名爲重罪.

今依大乘障有二種. 一煩惱障二所知障.

所知障者隨其所應障入大乘聖位. 煩惱

障者隨其所應障入三乘聖位. 依佛地論

煩惱障有三. 一者一百二十八煩惱幷隨煩

惱. 二所發業. 三所得果. 此意所說是彼品

類總名爲障. 非據重者. 依大般若. 重障有

四. 一煩惱障. 二業障. 三異熟障. 四法障. 煩

惱障者. 一百二十八根本煩惱. 及彼等流諸

隨煩惱. 隨其所應能障聖者. 皆名此障.

若具有者隨其所應障彼聖故. 業障者

依薩遮尼乾子經有五種逆. 一破塔壞寺

焚燒經像. 竊盜及用三寶財物. 二謗三乘

法言非聖法. 障□留難隱弊覆藏. 三於

經數: 一七二三

經名: 妙法蓮華經玄贊卷第三末

頁數: 七○九

上              欄

一切出家人所. 若有戒無戒持戒破戒打罵

訶責. 說其過失禁[&FFFF]#[&FFFF]#獄. 或脫袈裟逼令

還俗. 責役[&FFFF]#使債其發調斷其命根故. 大

集經言說一破戒比丘過失. 過出萬億佛身

血. 四殺父害母殺阿羅漢出佛身血破和

合僧. 五起大邪見謗無因果. 長夜常行十

不善業. 此之五種唯於大乘名五逆業障.

亦有說七等不過此五. 所以不說. 異熟障

者謂能障聖道諸異熟果. 卽三惡趣. 八無

暇等. 其間佛前佛後難應云法前法後. 是

佛法前後不得聖故. 法障者謂於宿世障

他作善造□法業. 於此生中不得聞法.

□乏正法. 謂五果中等流增上二果所攝.

罪根深重者感□法業. 是罪根故現不聞

法. 是罪體故卽第四障也. 慢者玉篇輕悔也.

不畏也倨也. 或爲□字切韻欺爲□. 緩爲

慢恃己陵他高擧爲相. 瑜伽等說慢有七

種. 一慢二過慢三慢過慢四我慢五增上慢

六卑慢七邪慢. 初慢者謂於劣計己勝或

於等計己等. 過慢者謂於等計己勝或於

勝計己等. 慢過慢者謂於勝計己勝. 我慢

者恃所執我高擧爲相. 增上慢者己實少

德謂己多德. 卑慢者謂他多分勝己計己

少分劣他. 邪慢者己全無德謂己有德. 今

增上慢卽是第五已實少德. 謂己多德. 得

世間涅槃禪定等. 故未多得. 謂多德. 未多

證. 謂多證. 得謂有爲道·證謂無爲滅. 此

是增上慢相. 非全末得而今謂得. 若不爾

者. 便非增上慢相. 乃是第七邪慢相. 故有

中              欄

此煩惱障及前法障二種力故不堪聞法. 問

五千之輩旣不堪聞. 何因目□神光耳聆

妙唱. [&FFFF]#天華而晏默觀地動而無驚. 答放

光動地未革庸心. 演妙宣難便乖淺意.

聞序中之問答爲大漸之初因聽宗內之

深陳乃增迷而復謗. 所以折□枝葉扇拂

糟糠

經世尊默然而不制止  贊曰. 二不止也. 默

靜也. 俗作默. 諸論皆云有二決定佛力不

非. 一受異熟決定. 二作業決定. 罪根深重者

受果定類. 增上慢者作業定類. 由此五千從

座而起. 佛雖神力亦不止之. 又乍可令

去不墜大坑. 不可止之令興重業故不

止也. 彼若發心定業可轉. 其心不易佛力

不排

經爾時佛告(至)當爲汝說  贊曰. 三快[&FFFF]#也.

風驚秕落. 霜殞貞存. 佛許說而驚其心. 振

威神而令起去. 故以枝條退爲佳. 唱貞實

住而許說. 輕薄虛[&FFFF]#故譬枝葉. 敦重堅固

乃同貞實. 佳音古[&FFFF]#反善好也. [&FFFF]#音戶佳反.

南人謂[&FFFF]#[&FFFF]#也

經舍利弗言(至)願樂欲聞  贊曰. 四敬諾也.

唯音□. 誰□水二反. 敬諾之詞. 然音如延反.

順從稱. 願樂爲希解之意. 欲聞亦冀聽之

心

經佛告舍利弗(至)時一現耳  贊曰. 此下明

與授記爲之解釋也. 論云有六種. 一未

聞令聞此等文是. 二者說. 舍利弗諸佛隨

宜所說下是. 三者依何等義. 所以者何. 諸佛

下              欄

世尊唯以一大事下是. 四者令住. 舍利弗如

來但以一佛乘故爲衆生說法下. 是五者依

法. 舍利弗一切十方諸佛法亦如是下是.

六者遮. 舍利弗十方世界中尙無二乘下是.

未聞令聞者歎法希有顯令聞故. 說者明

所說法意難知事. 依何等義者. 謂未聞令

聞. 及方便所說. 依何等義謂依佛所得深

難解法. 住者勸令來住一乘之中. 法者十方

三世佛所共行儀軌法式. 初隨宜說. 意令

久後取佛種智. 遮者遮破二執遮遣二眞

令歎法希. 未聞令聞有三. 一歎希. 二擧

喩. 三勸信. 此卽初二. 此若頻說無智不欣.

時乃說之愚智同樂 . 梵云□曇[&FFFF]#羅此云

瑞應. 金輪王出大海減少. 金輪路現其華乃

生. 應金輪之御世名瑞應華. 此法華經法

輪王出生死海減. 一乘道顯方演說之. 故擧

爲喩歎法希有. □子往劫曾所未聞. 今者

令聞令渴仰故

經舍利(至)言不虛妄  贊曰. 此勸信也. 智解

局者未能證達. 故標不虛勸其生信

經舍利弗(至)意趣難解  贊曰. 下第二段明

說有二. 初標後釋此標也

經所以者何(至)乃能知之  贊曰. 此釋也. 論

釋種種因緣者. 謂三乘法. 彼三乘法唯名字

章句說非有實義. 故以彼實義不可說故.

此中意說. 我以方便說三乘法. 此法唯有

名字章句無別三體. 隨宜說三. 非二乘等

思量能解. 唯佛能知. 此說前標智門難了.

三乘實義卽是眞如. 不可說故. 下依何等

經數: 一七二三

經名: 妙法蓮華經玄贊卷第三末

頁數: 七一○

上              欄

卽佛智慧

經所以者何(至)出現於世  贊曰. 自下文第三

依何等義. 有二. 初略標後廣解. 此初也. 因

前文起故假徵顯. 有何所以. 言辭難解唯

佛知也. 依何等義作如是說. 諸佛世尊者.

總苞十方三世諸佛. 唯以一大事者. 事物·體

事·事義·道理隨應皆得. 爲此大事因緣所

以出現世間. 自稱德號廣利衆生. 不爾

便如二乘入滅. 由此大事故隨宜說. 意趣

難知

經舍利弗(至)出現於世  贊曰. 下廣釋有二.

初別顯後釋意. 別顯有三. 一徵二釋三結.

此徵也

經諸佛世尊(至)出現於世  贊曰. 此釋. 大事

體卽知見. 諸佛出世爲此大事. 四義明之.

謂開·示·悟·入. 論云後一大事者依四種義

應知. 佛知見者如來能證如實知彼義故. 此

有三釋. 一云法性眞如名爲如實. 法眞性故

卽是所證. 義理·境界俱名爲義. 正智之體

名爲能證. 能知義理證眞境故.  卽此能證

正智及所證眞如. 能所知見□名知見. 如爲

知見之性. 智爲知見之用. 知見性相俱稱知

見. 無著般若論云. 無上菩提是法身. 正等菩

提是報身. 解深密經云. 菩提·菩提斷俱名爲

菩提. 智度論云說智及智處俱名爲般若

故. 或知謂正體智·見謂後得智·是二是用·能

照眞俗二種境故. 此二本性卽是眞如合名

知見. 將性就相故名知見. 欲令二乘心種

智故. 勝□云一乘卽佛乘. 佛乘卽大乘攝大

中              欄

乘云亦乘亦大故名大乘. 萬行是也. 或乘

大性故名大乘. 眞如是也. 故知一乘佛果乘

體通理及智. 契當宗義. 火宅牛車意在智

用. 說牛車等我所作故. 險途寶所意在智

性. 稱化作城非寶所故. 由此合二□名

知見  本論云. 何者爲四. 一開者無上義除

一切智智更無餘事故. 一切智者佛也. 又

言智者根本後得智. 此二是用. 此二智性卽

是眞如. 若用若性合名爲智. 一切智人之智

名一切智智. 又一切智者根本智. 重言智者

後得智. 擧此二智攝於智性眞如妙理. 又

一切智者智用菩提. 又言智者. 智性涅槃.

二種如來藏. 今顯此二悉皆無上. 歎勝令

欣. 然此菩提體是有爲本有種子. 多聞熏習

因修生長. 體卽四智. 楞伽經云. 阿梨耶識

名空如來藏. 具足熏習無漏法故名不空

如來藏. 藏識有漏虛妄不實. 故名爲空. 能

含一切無漏種故名如來藏. 四智種子體

無漏非虛妄法. 由近善友多聞熏習漸次

生長. 當成四智. 四智之因名不空如來藏.

藏是含藏. 因性義故. 猶如種樹生長圓滿.

其涅槃性體是無爲. 本來而有自性淸淨. 後

逢善友斷障所顯. 雖一眞如逢緣證別.

名四涅槃. 勝□經云有二種如來藏空智.

謂若離若勝. 若斷若異. 一切煩惱藏不離不

脫. 不斷不異. 不思議如來藏煩惱有漏虛

忘不實. 能覆眞如. 名空如來藏. 涅槃無漏

體是無爲非虛妄法. 由近善緣斷諸煩惱.

漸次智起方便顯證. 名爲涅槃. 體性非空

下              欄

因空所顯. 空之性故. 煩惱覆位名不空如

來藏. 藏是覆隱因性義故. 故在煩惱纏□

之位名如來藏. 出煩惱時名爲法身. 卽此

法身因空所顯. 空本性故. 亦名空如來藏.

如刀提耶掘寶顯得. 阿賴耶識及諸煩惱名

如來藏者. 卽涅槃云未得阿□多羅三□三

菩提時. 善不善法皆名佛性. 無垢稱云. 僞

身種姓. 七識住·貪欲·瞋□·愚癡·十不善業

道爲如來種等. 文非一故. 卽前菩提名爲

報身. 報身修生·法身修顯. 法身證因證故.

報身生因生故. 前藏有四. 一能含藏藏謂

阿賴耶識如庫藏等. 二能生德藏謂報身種

子如[&FFFF]#種等. 三能覆藏藏謂煩惱等如土

覆物. 四能顯德藏謂法身佛性如金性等.

大位而言. 所知障斷證佛報身菩提圓滿.

煩惱障斷證佛法身涅槃圓滿. 諸佛出世欲

令衆生斷所知障及所發業幷所得果. 一切

俱盡圓證菩提開知見相使得淸淨. 障盡

智圓名淸淨故. 欲令衆生斷煩惱障及所

發業幷所得果. 一切俱盡圓證涅槃開知

見性使得淸淨. 障盡理顯名淸淨故. 緣此

知見故出世間. 開者出生顯證之義. 出生

菩提證涅槃故. 除此二種更無餘事勝過

二法故名無上. 二示者同義. 以聲聞·□支

佛·佛三乘法身平等. 法身平等者佛性法身

無差別故. 涅槃經云. 譬如乳牛有種種色.

及□其乳置之一處白色無異. 佛性亦爾.

衆生雖有種種不同. 佛性無別. 此意說言.

三乘法身本來平等. 衆生不知不肯修證